open-index/open-wikipedia-markdown huggingface dataset:
תמים תהיה

**תמים תהיה** היא מצווה בתורה שנזכרה בספר דברים, המופיעה בפרשייה האוסרת לעסוק בענייני כשפים וקסמים. למצווה ניתנו פירושים רבים, חלקם בעלות השלכות הלכתיות, וחלקם בתחום האגדה. ציווי התמימות נחשב לאחד היסודות בהשקפה התורנית ביהדות.

## מקור המצווה
בספר דברים נאמר:
המשמעות המילולית של תמים היא שלם.

הציווי על התמימות נאמר גם לאברהם אבינו:

## שלילת חקר העתידות
הגמרא במסכת פסחים דורשת מן הפסוק לאסור שאלה בכלדיים. ראשונים רבים הסבירו שכלדיים הם החוזים בעתידות.

רבים מן המפרשים למדו מכאן אזהרה כוללת להתרחק מן הדרישה אחר העתידות, וציווי לקבל את העתידות מה'. וכך כתב רש"י (דברים יח, יג):

בתוספות הוזכר מדרש ספרי שלומד מן הפסוק לאסור שימוש בגורלות.

רבים ראו בציווי על התמימות אזהרה כללית להתרחק ממיסטיקה לסוגיה וניסיונות מאגיים להשפיע על המציאות בכלים לא טבעיים.

### אסטרולוגיה
כפי שהוזכר, במסכת פסחים נאמר שאסור לשאול בכלדיים, משום 'תמים תהיה עם ה' אלוקיך'. רבים מן הראשונים פירשו שהכלדיים הם החוזים בכוכבים, כפי שעולה מגמרות רבות. במסכת סנהדרין נתפרש האיסור לא תעוננו על ידי רבי עקיבא באופן שנשמע כמתייחס לאסטרולוגיה.

המקורות השונים הובילו להתפתחות של מספר גישות שונות בקרב חכמי ישראל בשאלת היחס לאסטרולוגיה:

גישתם של הרמב"ם סמ"ג רבינו יונה טור היא שהאסטרולוגיה אסורה משום מעונן. יש שהוסיפו שהיא גם כלולה באיסור לא תנחשו. אחרים, כדוגמת הרמב"ן הר"ן ונימוקי יוסף סברו שדברי רבי עקיבא מוסבים על ניחוש בכוכבים, ולא על החכמה הסדורה של האסטרולוגיה. לשיטתם העיסוק באסטרולוגיה עדיין אסור משום תמים תהיה, כדברי הגמרא בסנהדרין, ורק במצבים שכבר נודע לאדם על תחזיות אסטרולוגיות, הוא רשאי ואולי חייב לחשוש להן, משום שאין לסמוך על הנס. אך העיסוק היזום באסטרולוגיה עדיין אסור. כשיטה זו פסק הרמ"א

בתורת הקבלה של ימי הביניים ישנה קבלה רחבה יותר של תורה זו והתאמתה לרוח היהדות בכלל ולקבלה בפרט, אשר לימים פיתחה מעין גרסה משלה לתורה זו ונקראת לרוב "אסטרולוגיה קבלית". בין אוהדי האסטרולוגיה בקרב חכמי היהדות ניתן למנות את רבי אברהם ברבי חייא הנשיא רבי אברהם אבן עזרא רבי אברהם זכות הראב"ד הראשון ודון יצחק אברבנאל. לדעתם הגמרות הרבות מוכיחות שיש מידה רבה של אמת באסטרולוגיה והיא ראויה להחשב חכמה מדעית. את דברי רבי עקיבא הם מסבירים בדומה לרמב"ן, ולגבי הכלדיים הם מסבירים שמדובר בזן מסוים של אסטרולוגיה שכולל בתוכו תפיסות אליליות. ולמעשה העיסוק באסטרולוגיה איננו אסור, כל עוד הוא איננו חלק מפולחן אלילי והכרה בכוחות אחרים מלבד ה'.

## חקירה בנסתרות
במדרשי התנאים נדרש הפסוק גם כאיסור לחקור בנסתרות כמו מה היה לפני בריאת העולם, וכן בהנהגת ה' בעולמו והרהור אחר שאלות שכר ועונש. בתנועת החסידות נושא זה הורחב ורבים השתמשו במקור זה כדי לבסס את האיסור לעסוק בפילוסופיה וחקירות שכליות.

## מניין המצווה

## לקריאה נוספת
* המהר"ל, נתיבות עולם, נתיב התמימות, באתר ויקיטקסט

## הערות שוליים

קטגוריה:מצוות עשה
Si la vie est cadeau

"**Si la vie est cadeau**" (בעברית: "**אם החיים הם מתנה**") הוא שיר שהוקלט על ידי הזמרת הצרפתייה קורין הרמס עם מוזיקה שהלחין ז'אן פייר מילרס ומילים צרפתיות שנכתבו על ידי אלן גרסיה. השיר ייצג את לוקסמבורג באירוויזיון 1983 שהתקיים במינכן, מה שהביא לזכייה החמישית והאחרונה של המדינה עד כה בתחרות.

## רקע
### תפישה
"Si la vie est cadeau" הולחן על ידי ז'אן פייר מילרס עם מילים צרפתיות מאת אלן גרסיה. זוהי בלדה דרמטית העוסקת בפלא החיים, המשווה אותו למתנה. המילים מספרות על הסבל של הזמרת שמאוהבת באדם "שהבטיח [לה] את כל העולם" ולא פעל: "מה עם הילד שרציתי לתת לך באביב?". לאחר מכן היא שרה על כך שכל סוג של מתנה מתקבל בברכה, בין אם היא ניתנת, גנובה או מוחזרת, ומזהירה שהזמנים הטובים קצרים מדי, מה שרומז שהמאזין צריך להתענג עליהם על כל מה שהם שווים.

קורין הרמס הקליטה את השיר בצרפתית, אנגלית – בתור "Words of Love", – וגרמנית – בתור "Liebe gibt und nimmt"–.

### באירוויזיון
חברת שידורי הטלוויזיה של לוקסמבורג  בחרה באופן פנימי את "Si la vie est cadeau", בביצוע של הרמס, כהשתתפותה באירוויזיון 1983.

ב-23 באפריל 1983 התקיימה תחרות האירוויזיון בהיכל אאודי דום במינכן בהנחיית "Bayerischer Rundfunk"  מטעם ARD ושידור חי ברחבי היבשת. הרמס ביצעה את "Si la vie est cadeau" כשיר ה-20 והאחרון בערב, אחרי השיר הבלגי. מישל ברנהולץ  ניצח על התזמורת החיה של האירוע בהופעה של השיר הלוקסמבורגי.

בתום ההצבעה, השיר קיבל 142 נקודות, וזכה במקום הראשון מתוך 20 שירים.

## קישורים חיצוניים

## הערות שוליים

קטגוריה:שירי אירוויזיון 1983
קטגוריה:שירי לוקסמבורג באירוויזיון
קטגוריה:שירים שזכו באירוויזיון
קטגוריה:שירים בצרפתית
קטגוריה:סינגלים בהוצאת פולידור רקורדס
טירסה (כדורגל נשים)

**התאחדות הכדורגל טירסה** (בשוודית: **Tyresö Fotbollsförening**) הוא מועדון כדורגל נשים מהרשות טירסה, מחוז סטוקהולם שבשוודיה. 

בעבר שיחקה הקבוצה בליגת העל השוודית לנשים, ולזכותה אליפות אחת והעפלה אחת לגמר ליגת האלופות. כיום משחקת הקבוצה בליגה השוודית השלישית. במועדון פועלת גם קבוצת גברים מקבילה המשחקת במערכת הליגות הנמוכות של שוודיה.

## היסטוריה
המועדון נוסד ב-1971 וידוע בעיקר בזכות קבוצת הנשים שלו, שהתחרתה בליגה הבכירה בעונות 1993-1996, 1999 ו-2010-2014. בשנותיה הראשונות בליגה הבכירה שיחקו בה כמה מהשחקניות הבולטות של נבחרת ארצות הברית - מישל אקרס, קריסטין לילי וג'ולי פוודי, אך למרות זאת לא הצליחה הקבוצה להיאבק בצמרת הליגה וב-1996 ירדה לליגה השנייה.

ב-2012, שנתיים בלבד לאחר חזרתה לליגה הבכירה, זכתה טירסה באליפות שוודיה, לאחר שגברה במחזור האחרון על יריבתה לכתר מאלמה. בשנה זו העפילה הקבוצה גם לגמר הגביע השוודי, אך הפסידה 2-1 לגטבורג בהארכה. באותה תקופה שיחקו בקבוצה כוכבות בינלאומיות כמו ורוניקה בוקט, ג'ניפר הרמוסו ומרטה. 

בעקבות האליפות השתתפה הקבוצה בליגת האלופות לראשונה בתולדותיה, והגיעה להישגים מרשימים. היא נכנסה לטורניר בשלב שמינית הגמר, ולאחר סדרת ניצחונות העפילה לגמר מול וולפסבורג הגרמנית. בגמר עצמו, הובילה טירסה 0-2 אך וולפסבורג ביצעה מהפך ובסופו של דבר ניצחה 3-4. זמן אחר כך הקבוצה פשטה רגל, פרשה מהליגה הראשונה, הורדה לליגה הרביעית וכל שחקניותיה הפכו לחופשיות.

לאחר שתי עונות בליגה הרביעית, העפילה טירסה ב-2016 לליגה השלישית, ומאז היא משחקת בה.

## קישורים חיצוניים
* 

קטגוריה:קבוצות כדורגל נשים שוודיות
קטגוריה:קבוצות כדורגל שהוקמו ב-1971
ארקדי ויינשטיין

**ארקדי ויינשטיין** (ברוסית: **Аркадий Иосифович Вайнштейн**; (נולד ב-24 בפברואר 1942, נובוקוזנצק) הוא פיזיקאי אמריקאי יליד ברית המועצות ממוצא יהודי. הוא מתמחה בפיזיקה גרעינית ובמיוחד בכרומודינמיקה קוונטית.

## קורות חיים
ארקדי ויינשטיין נולד בשנת 1942 בנובוקוזנצק למשפחה יהודית. החל משנת 1952 המשפחה התגוררה במוסקבה.

לאחר סיום בית ספר ויינשטטין החל לימודי פיזיקה באוניברסיטת נובוסיבירסק אותה סיים בהצטיינות בשנת 1964. לאחר סיום הלימודים הוא התחיל לעבוד במכון לפיזיקה גרעינית של אקדמיה של ברית המועצות למדעים. בשנת 1968 הוא סיים עבודת תואר שלישי במכון בו עבד. הוא המשיך בעבודה במכון ובשנת 1978 סיים עבודת פוסט-דוקטורט.

החל משנת 1967 ויינשטיין היה מלמד באוניברסיטת נובוסיבירסק. בשנת 1982 הוא התמנה לפרופסור וכיהן בתפקיד עד לשנת 1989.

בשנת 1990 ויינשטיין עבר לארצות הברית החל ללמד באוניברסיטת מינסוטה כפרופסור. בשנת 2018 ויינשטין פרש לגמלאות.

מחקרים של שיפמן נפרסים על תחומים שונים של פיזיקה גרעינית.

בשנת 1999 הוא קיבל פרס סקוראי של אגון הפיזיקאים של ארצות הברית (ביחד עם מיכאיל שיפמן).

בשנת 2005 הוענק לו פרס על שם פומרנצ'וק של האקדמיה הרוסית למדעים.

בשנת 2016 הוא קיבל פרס דיראק.

ויינשטיין פרסם מספר רב של מאמרים על מחקריו. בשנת 2016 יצאה לאור ספרו בתחום פיזיקה גרעינית באנגלית.

## קישורים חיצוניים

*Theory of the muon anomalous magnetic moment. K. Melnikov(Hawaii U.), A. Vainshtein(Minnesota U.) 2006. 176 pages Published in: Springer Tracts Mod.Phys. 216 (2006)
* היסטוריה של פיזיקה גרעינית במחקריו של ויינשטיין

קטגוריה:מדענים יהודים סובייטים
קטגוריה:פיזיקאים יהודים
קטגוריה:פיזיקאים אמריקאים
קטגוריה:סגל אוניברסיטת מינסוטה
קטגוריה:יהודים שהיגרו מברית המועצות לארצות הברית
קטגוריה:אמריקאים שנולדו ב-1942
באמפרים

"**באמפרים**" הוא שיר של צמד ההיפ הופ הישראלי נס וסטילה, שיצא לאור ב-28 במאי 2024. זה הסינגל הראשון של הצמד לשנת 2024, לאחר "חרבו דרבו", שיצא בנובמבר 2023 על רקע מלחמת חרבות ברזל.

## רקע וכתיבה
נס וסטילה הוציאו את "חרבו דרבו", שנכתב בהשפעת מלחמת חרבות ברזל, בנובמבר 2023. "חרבו דרבו" זכה להצלחה רבה בישראל והגיע למקום הראשון במצעד היטליסט של מאקו, אך ספג ביקורות ברחבי העולם בטענה לקריאה לרצח עם. "באמפרים" נכתב על ידי הצמד זמן קצר לאחר צאתו של "תיק קטן", והווידאו קליפ עבורו תוכנן לצילום ב-9 באוקטובר 2023, אך התוכניות להוציא את השיר נדחו עקב טבח שבעה באוקטובר ופרוץ מלחמת חרבות ברזל, ו"חרבו דרבו" יצא כסינגל השני של הצמד במקום "באמפרים", שיצא לאור ב-28 במאי 2024. לדברי הצמד, השיר נכתב "עם מלא חששות וחרדת ביצוע" לשחזר את הצלחתו של "תיק קטן", להיט הבכורה של הצמד.

## מיקומי שיא

## קישורים חיצוניים

## הערות שוליים

קטגוריה:שירי נס וסטילה
קטגוריה:שירים בעברית
קטגוריה:שירים על מכוניות
קאזם איברהים

**קאזם איברהים** (ערבית: **كاظم ابراهيم**, בתעתיק מדויק: **כאט'ם אבראהים**) הוא ראש מועצת אבו גוש מאז מרץ 2024.

## ביוגרפיה
בבחירות 2003 קיבל 45.89% מהקולות בעוד שסלים ג'בר קיבל 54.11%. סיעתו, אבו גוש המאוחדת, זכתה במרב הקולות ביישוב אך במספר מושבים שווה לזה של ג'בר (4 מתוך 9). המועמד סלים ג'בר (54.11%) ניצח את המועמד יוסף איברהים (45.89%) בבחירות לראשות העיר. בבחירות למועצת העיר, רשימתו של איברהים זכתה ביותר קולות אך למספר מנדטים שווה כמו זאת של גבר (4 מושבים כל אחד).

בבחירות 2008 קיבל 47.66% בעוד סלים ג'בר זכה ב-52.34%.

בבחירות 2013 קיבל 30.24% מהקולות בעוד עיסא ג'בר זכה ב-40.22% מהקולות.

התמודד בבחירות לראשות בשנת 2018 כנגד סלים ג'בר וכנגד ראש המועצה המכהן עיסא ג'בר (וראיד איברהים שפרש מהמרוץ טרם הבחירות). בבחירות אלו הפסיד לסלים ג'בר (אשר קיבל 41.69% מהקולות), אך קיבל 36.6% מקולות הבוחרים, בעוד ראש המועצה המכהן, עיסא ג'בר, קיבל 21.72% מהקולות בלבד.

בבחירות לרשות המקומית בשנת 2024 והחליף בתפקיד את סלים ג'בר. זאת לאחר שנתיים בהן כיהנה המועצה כמועצה ממונה מטעם משרד הפנים (בראשות ראש המועצה הנבחר ג'בר).

בסיבוב הראשון חסרו לאיברהים קולות ספורים על מנת לזכות ב-40% מהקולות (39.2%) ולראשונה התקיים ביישוב סיבוב שני בבחירות לרשות.

לאחר עשרות שנים בהם ראשי המועצה היו מחמולת ג'בר, הצליח איברהים (מחמולת איברהים) לגייס לעצמו תמיכה רחבה בקרב בני חמולות אחרות, לרבות בקרב חלק מבני חמולת ג'בר. הוא נבחר בסיבוב השני מול ג'בר ברוב של 52.6%.

הרשימה בראשותו זכתה בבחירות ב-4 מתוך 9 מושבי המועצה, ולאחר היבחרו גיבש קואליציה יחד עם רשימתו של עלאה ג'בר ועם רשימתו של אחסון עבד אלרחמאן (סך הכל קואליציה בת 6 חברי מועצה).

## קישורים חיצוניים

## הערות שוליים

אבו גוש
קטגוריה:ראשי מועצות מקומיות בישראל
קטגוריה:ערבים בראשות רשויות מקומיות בישראל
קטגוריה:ישראלים שנולדו במאה ה-20
רוזנגארד

**מועדון הכדורגל רוזנגארד** (בשוודית: **FC Rosengård**) הוא מועדון כדורגל נשים מהעיר מאלמה שבשוודיה.  הקבוצה, שנוסדה ב-7 בספטמבר 1970 כ**מועדון כדורגל הנשים מאלמה**, זכתה עד כה ב-13 אליפויות ו-6 גביעי מדינה (שניהם שיאים שוודים).

## היסטוריה
הקבוצה הוקמה ב-1970 כקבוצת הבת של מועדון הכדורגל מאלמה, ומהר מאוד זכתה להצלחה. ב-1986 היא זכתה באליפות הראשונה בתולדותיה, והציגה דומינטטיות מרשימה כשקטפה ארבע אליפויות בחמש שנים בתחילת שנות ה-90. למרות שורה של סגנויות מ-1996 עד 2002, הקבוצה המשיכה להוות כוח משמעותי בכדורגל הנשים השוודי.

בעונת 2004/2003 העפילה הקבוצה לחצי גמר ליגת האלופות (אז נקרא גביע אופ"א), שם הודחה על ידי פרנקפורט. עד היום זהו הישג השיא של הקבוצה במפעל היבשתי הבכיר.

באוקטובר 2013, מאלמה התמזגה עם מועדון הכדורגל רוזנגארד 1917, ואימצה את שמו של האחרון. המועדון המשיך בהצלחתו, זכה באליפויות ב-2014 וב-2015, והשיג שלוש אליפויות רצופות בפעם הראשונה בתולדותיו. ב-2022 זכתה הקבוצה בדאבל לראשונה מאז 1990.

## תארים
* **[[ליגת העל השוודית (כדורגל נשים)|ליגת העל השוודית]]**: 13
:1986, 1990, 1991, 1993, 1994, 2010, 2011, 2013, 2014, 2015, 2019, 2021, 2022
* **[[הגביע השוודי בכדורגל נשים|הגביע השוודי]]**: 6
:1990, 1997, 16–2015, 17–2016, 18–2017, 22–2021
* **[[סופרקאפן|הסופר קאפ השוודי]]**: 4
:2011, 2012, 2015, 2016

## קישורים חיצוניים
* 

קטגוריה:קבוצות כדורגל נשים שוודיות
קטגוריה:קבוצות כדורגל שהוקמו ב-1970
קטגוריה:מאלמה: ספורט
כיבוש אל-אחסא

**[[אל-אחסא]]** הוא נווה מדבר, בחצי האי ערב, שנכבש על ידי הכוחות הסעודים של אבן סעוד והאל-אח'ואן באפריל 1913 מידי חיל מצב של האימפריה העות'מאנית ששלטה באזור מאז 1871.

מנהיגי הקהילה הדתית השיעית של אל-אחסא ניהלו משא ומתן על כניעה והכרה בסמכות הפוליטית הסעודית בתמורה לסלחנות וחופש דת, שהעניק בזמנו אבן סעוד.

העות'מאנים הכירו במהירות באובדן של אל-אחסא, והכירו באל-אחסא ובנג'ד תחת שלטונו של אבן סעוד.

## הערות שוליים

קטגוריה:מלחמות ערב הסעודית
קטגוריה:ערב הסעודית: היסטוריה
קטגוריה:מלחמות האימפריה העות'מאנית
קטגוריה:1913
Ridin'

"**Ridin**'" הוא שיר של הראפר האמריקאי קמיליונר בהשתתפות הראפר האמריקאי קרייזי בון מבון ת'אגס אן הרמוני, שיצא לאור ב-12 בנובמבר 2005, כסינגל השני מתוך אלבום הבכורה של קמיליונר, *[[The Sound of Revenge]]* (2005). השיר הופק על ידי צמד מפיקי ההיפ הופ פליי-אן-סקילז, והוא מדבר על אפיון גזעי ואלימות משטרתית, בנוסף לסטריאוטיפים על כך שאפרו-אמריקאים נוסעים ברכב עם סמים וסחורות אחרות מבפנים.

## וידאו קליפ
הווידאו קליפ מציג שוטרים מנצלים לרעה את סמכויותיהם. הוא מצמיד פעולות המשטרה עם סצנות האבקות מקצועית כדי להראות כיצד המשטרה מתייחסת לכאורה לחשודים. הקליפ, שצולם ביוסטון, כולל הופעות של טום ליסטר ג'וניור, ויש בון, לייזי בון, פליי-אן-סקילז, צ'ינגו בלינג, או ג'י רון סי, ביג טאק, ואחיו הצעיר של קמיליונר, ראסק.

## קבלה
בטקס פרסי גראמי ה-49, "Ridin'" זכה בקטגוריית ביצוע הראפ הטוב ביותר של צמד/להקה וקיבל מועמדות לקטגוריית שיר הראפ הטוב ביותר. הוא זכה בקטגוריית קליפ הראפ הטוב ביותר בפרסי הווידאו קליפים של MTV ב-2006. השיר דורג במקום השלישי ברשימת "100 השירים הטובים ביותר מ-2006" של רולינג סטון ובמקום השישי ברשימת "100 הווידאו קליפים המובילים מ-2006" של BET. זה היה הרינגטון הנמכר ביותר ב-2006, עם 3.2 מיליון מכירות.

## הצלחה מסחרית
"Ridin'" נכנס למקום ה-88 במצעד בילבורד הוט 100 בשבוע של 25 בפברואר 2006. שמונה שבועות לאחר מכן, קפץ שמונה מקומות מהמקום ה-12 למקום הרביעי בשבוע של 29 באפריל 2006, ונשאר בו לשני שבועות. השיר הביא לקמיליונר את השיר הראשון בקריירה שלו שהגיע למקום הראשון. זה היה השיר הראשון של קרייזי בון במקום הראשון בהוט 100 כאמן סולו והראשון שלו בכללי בעשור, מאז שהשיר "The Crossroads" של בון ת'אגס אן הרמוני צעד כשמונה שבועות במקום הראשון. "Ridin'" נשאר בבילבורד הוט 100 לשלושים ואחד שבועות. בניו זילנד, השיר נכנס למקום השלישי, ולאחר מכן קפץ לשיאו במקום השני בשבוע לאחר מכן ונשאר בו לשבעה שבועות. השיר הגיע בשיאו למקום השני בממלכה המאוחדת, כאשר דורג מתחת ל-"Hips Don't Lie" של שאקירה.

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירים נגד שנאת זרים וגזענות
קטגוריה:שירים על אלימות משטרתית
קטגוריה:שירים על בית סוהר
קטגוריה:שירי היפ הופ אמריקאיים
קטגוריה:מוזיקה: תופעות אינטרנט
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירי זהב בארצות הברית
קטגוריה:שירי זהב בממלכה המאוחדת
קטגוריה:שירי זהב בניו זילנד
קטגוריה:שירי פלטינה בגרמניה
קטגוריה:שירי פלטינה מרובעת ומעלה בקנדה
אברהם צהלון

**אברהם בן יצחק צהלון** (נולד ב-1568/9) היה רב ומקובל בצפת ובבגדאד במאה ה-16.

## ביוגרפיה
נולד בשנת 1568 בערך ליצחק ולבתו (או נכדתו) של יצחק קארו. גדל בצפת משם נסע ולבסוף התיישב בבגדאד בשנת שכ"ג. על נדודיו כתב:

בבגדאד, בעזרת ספרייתו הפרטית של הגביר יצחק טיבה שפתח בפניו את ביתו, ישב  וחיבר את ספריו. ספרו מרפא לנפש, בו פירושים של צהלון על העתקות של תיקוני האר"י לעבירות שונות, צוטט על ידי מקובלים רבים בדורות שאחריו, וממנו עיבד, בתוספת קונטרסים אחרים, מנחם עזריה מפאנו את חיבורו "תיקוני תשובה". ספר זה היה הראשון שנדפס מבית מדרשו של האר"י. כרבים מרבני צפת בדורו, חיבר גם הוא פירוש על מגילת אסתר. צהלון מצוטט בספר חמדת ימים בכינוי נר"ו. מחלוקת בנוגע לשטר חוב שנמצא בידי יורשיו נזכרת בשו"ת המבי"ט.

## חיבוריו
* **יד חרוצים** (ונציה שנ"ה) - על לוח השנה, דרכי קביעת הלוחות וסדרי לוחות הנוצרים והמוסלמים.
* **ישע אלוהים** (ונציה שנ"ה) - פירוש על מגילת אסתר. צהלון התחיל לחברו בבגדד בשנת שנ"ב.
* **מרפא לנפש** (ונציה שנ"ה) - הנחיות לתשובה ותיקון עבירות מהאר"י עם פירוש ודרוש לדרכי היראה והתשובה.

## לקריאה נוספת
* אברהם הלל, מבוא לספר ישע אלוהים, ירושלים תשע"ח
* אליקים כרמולי, תולדות גדולי ישראל, 1828, עמ' קו

## קישורים חיצוניים


* 

* 

### ספריו
* 
* 
* 
* 
* 
* 

## הערות שוליים

קטגוריה:פרשני מגילת אסתר
קטגוריה:ילידי המאה ה-16
קטגוריה:אנשי היישוב הוותיק ילידי ארץ ישראל
קטגוריה:מקובלים
קטגוריה:אנשי היישוב הוותיק ילידי ארץ ישראל במאה ה-16
U Remind Me

"**U Remind Me**" הוא שיר של הזמר האמריקאי אשר. השיר נכתב על ידי אניטה מקלוד ואדמונט "אדי האסל" קלמנט והופק על ידי קלמנט ביחד עם הצמד ג'ימי ג'אם וטרי לואיס עבור אלבום האולפן השלישי של אשר, *[[8701]]* (2001).

## רקע
"U Remind Me" נכתב על ידי אדמונד "אדי האסל" קלמנט ואחותו אניטה מקלוד ותוכנן להיות מוקלט על ידי האסל צ'יילד של קלמנט בשלב מסוים. כשהמנהל שלו מארק פיטס, אז סגן נשיא A&R באריסטה רקורדס, החל לקנות את ההדגמה שלהם לשיר, זה נפל בידו של LA ריד שחשב שזה יהיה שיר מצוין לאלבום האולפן השלישי של אשר. בעוד שקלמנט הודה ש"קשה לשחרר את השיר", ריד הבטיח להם שהשיר ייבחר כסינגל הראשון מהאלבום *8701*, ושלח את הרצועה לג'ימי ג'אם וטרי לואיס כדי לשפץ חלקים ממנו. בראיון לחדשות MTV, ג'ימי ג'אם הגיב: "זה נגמר בשיר המושלם עבור אשר. הקצב וכל מה שכבר היה מגניב. כל מה שעשינו זה לנסות להעלות את הקול. רציתי שאנשים ישמעו את אשר לשיר ויאמרו, 'הילד הזה יכול לשיר'. אנחנו כבר יודעים שהוא יכול לרקוד, ויש לו את הסגנון ואת כל העניין הזה, אבל אני רוצה שאנשים פשוט יאמרו, 'הוא יכול לשיר'".

## וידאו קליפ
הווידאו קליפ לשיר "U Remind Me" בוים על ידי דייב מאיירס וצולם בלוס אנג'לס באפריל 2001. הווידאו כלל דמויות דומות לזמרות מיה, ברנדי וטמיה (השחקנית נטשה ויליאמס), וכן את הזמרת האמיתית רוזונדה "צ'ילי" תומאס מלהקת TLC בסוף הקליפ, על מנת להמחיש את הנושא של הנשים שמזכירות לו את מערכות היחסים הקודמות שלו. הסיפור שהוצג בקליפ "U Remind Me" נמשך בווידאו קליפים "U Got It Bad" ו-"U Don't Have to Call", כאשר תומאס שיחקה את אותו התפקיד גם בהם. נכון למאי 2024, הווידאו קליפ ביוטיוב צבר מעל 100 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אשר
קטגוריה:שירים באנגלית
קטגוריה:וידאו קליפים שבוימו על ידי דייב מאיירס
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירי זהב בניו זילנד
קטגוריה:שירי פלטינה בממלכה המאוחדת
קטגוריה:שירי פלטינה כפולה באוסטרליה
קטגוריה:שירי פלטינה כפולה בארצות הברית
Ms. Jackson

"**Ms. Jackson**" היא שיר של צמד ההיפ הופ האמריקאי אאוטקסט, שמורכב מאנדרה 3000 וביג בוי. הוא יצא ב-24 באוקטובר 2000 כסינגל השני מתוך אלבום האולפן הרביעי של אאוטקסט, *[[Stankonia]]*. הוא הגיע למקום הראשון במצעד הבילבורד הוט 100 בארצות הברית למשך שבוע אחד ב-17 בפברואר 2001, והגיע למקום הראשון גם בגרמניה, הולנד, נורווגיה ושוודיה. מגזין רולינג סטון דירג אותו במקום ה-55 ברשימת "100 השירים הטובים ביותר של שנות ה-2000" ביוני 2011 ובמקום ה-145 ברשימת "500 השירים הגדולים בכל הזמנים" בשנת 2021. באוקטובר 2011, NME דירגה אותו במקום ה-81 ברשימה של "150 הרצועות הטובות ביותר של 15 השנים האחרונות".

השיר זכה בפרס גראמי לביצוע ראפ הטוב ביותר של צמד/להקה בטקס פרסי גראמי ה-44. הווידאו קליפ, שבוים על ידי פ. גארי גריי ומציג בעלי חיים שמנענעים ראש לצלילי השיר, זכה בפרס BET לווידאו קליפ של השנה ובפרס הווידאו קליפים של MTV לקליפ ההיפ-הופ הטוב ביותר. הסינגל עזר למכירות האלבום לאחר הביצועים המסחריים הכושלים של הסינגל הראשון, "B.O.B", שלמרות שבחים מצד המבקרים, נכשל להגיע למצעד הבילבורד הוט 100 והגיע רק למקום ה-69 במצעד שירי ה-R&B/היפ-הופ.

## רקע וכתיבה
בראיון לכתב העת Vibe כמה שנים לאחר שהשיר יצא, אנדרה בנג'מין (אנדרה 3000) נזכר ביצירת השיר: "'Ms. Jackson' היה שיר גיטרה אקוסטית שעשיתי בבית. ואז רק המרתי אותו למשהו שאנשים יכלו להבין קצת יותר". השיר התבסס בחלקו על הקשר של בנג'מין עם אריקה באדו ואמה. בנובמבר 2016, באדו תיארה את תגובתה הראשונית לשיר, ואמרה שהוא "פגע בנקודה כואבת. לא רציתי לשמוע את זה, בייחוד כשהקשבתי לבית של ביג בוי. כששמעתי את הבית של אנדרה, הרגשתי טוב מאוד כי הבית שלו היה ממש מעורר השראה והוא פשוט אמר איך הוא הרגיש, וזו הייתה ההרגשה הכנה שלו ותמיד כיבדתי זאת והאזנתי למה שהוא הרגיש והערכתי את זה." באדו ציינה גם שאמה אהבה את השיר, ואמרה: "היא קנתה לעצמה לוחית רישוי 'Ms. Jackson'. היה לה כוס, עט וצעיף, הכל"."

## תוכן
מבחינה מילולית, השיר הוא וידוי אהבה לאמה של בת הזוג הרומנטית של הדובר, שבוחן את הבעיות שמתעוררות מכך שיש להם ילד שלא נולד מתוך נישואין. בשיר, הדובר מבטיח לתמוך בילדו בלי קשר למה שיקרה. הליווי המוזיקלי משמיע דגימה של הגרסה של האחים ג'ונסון (עם אפקטים שונים של אודיו, במרכזם הפיכה) ל-"Strawberry Letter 23" של שוגי אוטיס.

## וידאו קליפ
הווידאו קליפ של השיר, שבוים על ידי פ. גארי גריי והופק על ידי ארת'טון III, משמש כמטאפורה אפשרית ליחסים ה"סוערים" של הצמד עם אמהות ילדיהם ומשפחותיהן. בארצות הברית, סינגל DVD שכלל את הווידאו קליפים ל-"B.O.B" ו"Ms. Jackson" יצא בשנת 2000, לפני פורמטים פיזיים אחרים. יחד עם "Just Be a Man About It" של טוני ברקסטון, סינגל זה היה הראשון שנשא רק קרדיט DVD במצעד הבילבורד הוט 100 עד שהפורמטים האחרים הונפקו. מכיוון ש-"Ms. Jackson" היה השיר היחיד של אאוטקאסט שהיה נוכח במצעד הוט 100 באותה עת, נקודות המכירה נוספו לשיר זה במקום ל-"B.O.B".

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אאוטקאסט
קטגוריה:שירים באנגלית
קטגוריה:שירים על אמהות
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת אריסטה רקורדס
מחשבות ותפילות

"**מחשבות ותפילות**" (באנגלית: **Thoughts and prayers**) הוא ביטוי נפוץ בארצות הברית ובמדינות נוספות להבעת תנחומים לאחר מקרים כמו אסון טבע או ירי המוני. הובעה ביקורת על השימוש ביטוי זה, שמביע תנחומים מבלי להציע דרכי פעולה אקטיביות.

## היסטוריית שימוש
הביטוי "מחשבות ותפילות" הוא ביטוי תנחומים מקובל המביע חמלה, נחמה ועידוד. לדוגמה, ג'ו מאזולה השתמש בביטוי זה כדי להביע אהדה לישראל לאחר מתקפת הפתע ב-7 באוקטובר, וגם מינסוטה ויקינגס השתמשו בביטוי זה להבעת הזדהות ותנחומים.

קיים תיעוד לשימוש בביטוי לפחות משנת 1999, לאחר הטבח בתיכון קולומביין. בין המקרים שבהם נעשה שימוש בביטוי זה נמנים אסונות הטבע הוריקן קתרינה, רעידת האדמה בכרייסטצ'רץ' (2011), רעידת האדמה בפואבלה (2017) והוריקן מריה. כמו כן נעשה שימוש בביטוי כתנחומים למשפחות של קורבנות ירי המוני, בהם פיגועי נובמבר 2015 בפריז, פיגוע הירי במועדון הלהט"ב באורלנדו, הירי בלאס וגאס והטבח בתיכון דאגלס.

דונלד טראמפ, בזמן כהונתו כנשיא ארצות הברית, השתמש פעמים רבות בביטוי "מחשבות ותפילות" או "תפילות ותנחומים", בין השאר לאחר ההתקפה על חברי הקונגרס בווירג'יניה 2017 ולאחר הירי במשרדי קפיטל גאזט.

סקוט מוריסון, שהיה ראש ממשלת אוסטרליה, השתמש בביטוי זה לניחום קורבנות גל השרפות באוסטרליה (2019–2020) וספג ביקורת על ניסיונו להידמות לפוליטיקאים אמריקאים.

## שימוש אקטיבי
בארצות הברית, לאחר מקרים של אסון טבע או ירי המוני, לעיתים קרובות מתפרסמת קריאה "לא להסתפק במחשבות ותפילות" אלא להגיע לתרום דם או לספק סיוע הומניטרי או סיוע כלכלי לקורבנות ולמשפחותיהם.

## ביקורת
למרות שהביטוי "מחשבות ותפילות" הפך לביטוי תנחומים שגור, רבים מתחו עליו ביקורת וטענו שהוא סוג של סלקטיביזם, ונטען שאדם המשתמש בביטוי זה מביע תמיכה באמצעות מאמץ מינימלי, ללא מחויבות כלשהי.

ביקורת רבה כלפי השימוש בביטוי זה קיימת ביחס לחוקי הנשק בארצות הברית, ובפרט כלפי פוליטיקאים המתנגדים לשינוי חוקי הנשק אך משתמשים בביטוי זה לאחר אירועי ירי המוני. לדוגמה, לאחר הירי בבאפלו (2022) אמר פיל מרפי על הפוליטיקאים המתנגדים לשינוי חוקי הנשק: "אני חושב שכל אחד מהם יודע לאן הם יכולים לדחוף את המחשבות והתפילות שלהם."

באותו אופן, לאחר הטבח בבית הכנסת בפיטסבורג הגיבו פוליטיקאים רבים ב"מחשבות ותפילות", אך מושל פנסילבניה טום וולף התייחס גם לקלות שבה ניתן לרכוש נשק בארצות הברית, וג'ונתן גרינבלאט, מנכ"ל הליגה נגד השמצה, ציין שיש לפעול גם נגד העלייה במקרי האנטישמיות בארצות הברית.

לאחר הירי בבית הספר היסודי רוב נעשה בביטוי "מחשבות ותפילות" שימוש סאטירי בכנס של איגוד הרובאים הלאומי האמריקאי ביוסטון, טקסס.

## קישורים חיצוניים

## הערות שוליים

קטגוריה:ביטויים
קטגוריה:ארצות הברית: תרבות
דום ימי הביניים

**דום ימי הביניים** (באנגלית: **Doom: The Dark Ages**) הוא משחק וידאו בזיכיון דום שפותח על ידי חברת id Software ויצא לאור ב-15 במאי 2025 למחשב, פלייסטיישן 5 ו-Xbox Series X/S על ידי חברת Bethesda Softworks. המשחק נחשף לציבור בתערוכת Xbox Games Showcase ב-9 ביוני 2024. המשחק הוא משחק פריקוול לסדרת האתחול של זיכיון דום, שהחלה עם יציאת המשחק דום 2016, והן משחק המשך לדום 64, כאשר מבחינה עלילתית הוא משמש מעין נקודת חיבור בין הסדרה הקלאסית (דום, דום II ודום 64) לבין סדרת האתחול.

## רקע עלילתי
עלילת המשחק, המתרחשת בתקופת הזמן שעבר בין עלילת דום 64 לבין עלילת דום (2016), סובבת סביב גיבור המשחק, נחת חלל המכונה "Doomguy" או "דום סלייר" במהלך שהותו במימד החוצני "ארג'נט דינור", שם הוא מגויס למסדר האבירים "Night Sentinels". עד מהרה, הופך נחת החלל מכדור הארץ לתקוותה האחרונה של תרבות הנמצאת בסכנת הכחדה מתמדת מידי כוחות האופל של הגיהנום.

## פיתוח
בפיתוח המוקדם של המשחק קיבל את שם הקוד "שנת אפס". העבודה החלה על המשחק בשנת 2020. על פי דיווח בשנת 2023, המשחק הוא בהשראת ימי הביניים. בספטמבר 2023, קיומו של המשחק הודלף באמצעות מסמכי FTC.

בתחילת 2024 החלה להסתובב שמועה על משחק חדש בעקבות הסימן המסחרי החדש של Bethesda "IDKFA", שהוא אזכור לצ'יט (קוד) ידוע בסדרה. באפריל, 2024, טום וורן מ-The Verge דיווח שמיקרוסופט תצא בהכרזה על דום חדש בהמשך השנה. זה אושר בחודש שלאחר מכן ב-Insider Gaming, שדיווח כי המשחק יוכרז בתערוכת Xbox Games Showcase 2024.

ביוני 2024 החברה הודיע באופן רשמי כי המשחק ישוחרר בשנת 2025.

## קישורים חיצוניים
* 
* 

## הערות שוליים

קטגוריה:משחקי וידאו משנת 2024
קטגוריה:משחקי פלייסטיישן 5
קטגוריה:משחקי Xbox Series X/S
קטגוריה:משחקי Windows
קטגוריה:דום
Family Affair

"**Family Affair**" הוא שיר של הזמרת האמריקאית מרי ג'יי בלייג'. הוא נכתב על ידי בלייג', אחיה ברוס מילר, קמארה קמבון, מייקל אליזונדו, והמפיק ד"ר דרה עבור אלבום האולפן החמישי שלה, *[[No More Drama]]* (2001).

הסינגל הגיע למקום הראשון במצעד הבילבורד הוט 100 למשך 6 שבועות החל מ-3 בנובמבר 2001, והפך לסינגל הראשון והיחיד של בלייג' שהגיע למקום הראשון, וגם לסינגל הראשון שלה שהגיע לעשירייה הראשונה במצעדים מזה חמש שנים. זה היה השיר השני בגודלו בשנות ה-2000 בארצות הברית וה-99 הגדול מכל הזמנים במדינה נכון ל-2018. רולינג סטון דירג אותו במקום ה-95 ברשימת 100 השירים הטובים ביותר של שנות ה-2000. מחוץ לארצות הברית, השיר הגיע למקום הראשון בצרפת ולעשירייה הראשונה ב-14 מדינות נוספות באירופה ובאוקיאניה, והגיע למקום השני במצעד אירופה הוט 100.

## רקע
ד"ר דרה יצר גרסה ראשונית של ההפקה של "Family Affair" באולפן ב-13 בספטמבר 2000, עם נגן בס ונגן קלידים. המהנדסים שלו כינו את הגרסה הזו "Fragile" למטרות תיעוד. בסוף 2000, הוא שלח את ההפקה לבלייג'.

בלייג' הקליטה את הקולות לפי המילים שנכתבו על ידי מילר, קמבון ואליזונדו. כמה שבועות לאחר מכן, ב-10 בינואר 2001, חלק קרוב לגרסה הסופית אבל ללא מילים של "Fragile" הועבר מפורמט דיגיטלי לאנלוגי ושמו שונה ל-"Family Affair". בסוף מאי או תחילת יוני 2001, על פי הצעת ד"ר דרה, בלייג' הוסיפה גשר לשיר שהמילים בו נכתבו רק על ידה. רמיקס עם הראפרים ג'יידאקיס ופאבולוס מופיע בסינגל התקליטור האמריקאי.

## וידאו קליפ
הווידאו קליפ לשיר, שבוים על ידי דייב מאיירס, מתחיל עם בלייג' במועדון לילה, לובשת בגדים חושפניים. הקליפ צולם במועדון בשנת 2001.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מרי ג'יי בלייג'
קטגוריה:שירים באנגלית
קטגוריה:שירים שהופקו על ידי ד"ר דרה
קטגוריה:וידאו קליפים שבוימו על ידי דייב מאיירס
קטגוריה:שירי דאנס אמריקאיים
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של SNEP
דת בארצות הברית

**הדת בארצות הברית** נפוצה ומגוונת מבחינת מספר הזרמים והדתות שיש בה. כמו כן, המדינה נחשבת דתית הרבה יותר ממדינות מערביות עשירות אחרות. רוב מכריע של האמריקאים מאמינים באלוהים ורואים את עצמם כדתיים או רוחניים. הנצרות היא הדת הנפוצה ביותר, אך יש מספר זרמים דומיננטיים בקרב האמריקאים. רוב האמריקנים הם אוונגליסטים, פרוטסטנטים או קתולים.

חופש הדת מובטח בארצות הברית על-פי תיקון הראשון לחוקת ארצות הברית. בהיעדר כנסיית רשמית, ובעוד המדינה מקיימת הפרדת דת ומדינה, ארצות הברית לא חוותה מאז הקמתה את מלחמות הדת שאפיינו את המודרניזציה האירופית. כמו כן, ההיסטוריה הדתית שלה התאפיינה לרוב בפלורליזם דתי וגיוון.

הדת ומידת הדתיות במדינה השתנו עם הזמן. מידת המעורבות הדתית בקרב אזרחים אמריקאים גדלה בהדרגה מ-17% בשנת 1776 ל-62% בשנת 2000. שלוש עשרה המושבות התאפיינו בתחילה ברמות נמוכות יחסית של דתיות. שתי ההתעוררויות הגדולות - הראשונה בשנות ה-30 וה-40 של המאה ה-18, השנייה בין 1790 ל-1840 הובילו לעלייה עצומה בביצוע פרקטיקות דתיות בקרב האמריקאיים. כששתי ההתעוררויות הגדולות החלו, אחד מכל עשרה אמריקאים היה חבר בקהילה דתית; עד שהם הסתיימו, שמונה מתוך עשרה היו חברים בקהילה כזו. התוצאות הובילו למה שההיסטוריון מרטין מרטי מכנה "האימפריה האוונגליסטית", תקופה שבה אוונגליסטים שלטו במוסדות התרבות של ארצות הברית. הם תמכו בצעדים לביטול העבדות, קידום זכויות נשים, חקיקת איסור ייצור ומכירת וצריכת אלכוהול ורפורמות בחינוך ובמשפט הפלילי. הכנסייה האפיסקופלית, שהתפצלה מהכנסייה האנגלית, נוצרה במהפכה האמריקאית. ענפים פרוטסטנטיים חדשים כמו האדוונטיזם צצו; בקרב המעמדות הגבוהים בארצות הברית ובקרב אינטלקטואלים רבים, הדאיזם מצא תמיכה רבה. במהלך גלי המהגרים של אמצע עד סוף המאה ה-19 וה-20, הגיע מספר חסר תקדים של מהגרים קתולים ויהודים לארצות הברית.

בארצות הברית יש את האוכלוסייה הנוצרית והפרוטסטנטית הגדולה ביותר בעולם. היהדות, על אף היותה דת קטנה מבחינה מספרית בעולם, היא הדת השנייה בגודלה בארצות הברית. בערך כ-2% מהאוכלוסייה מוגדרת כיהודית. הדתות הינדואיזם, בודהיזם ואסלאם, מונות כל אחת מהן כ-1% מהאוכלוסייה. מיסיסיפי היא המדינה הדתית ביותר במדינה, כאשר 63% מאוכלוסייתה הבוגרת מגדירים את עצמם כדתיים מאוד. לשם השוואה, המדינה הכי פחות דתית בארצות הברית היא ניו המפשייר, בה כ-20% מהאוכלוסייה הבוגרת שלה מגדירים את עצמם כדתיים מאוד. הקונגרס מזוהה באופן גורף כדתי ונוצרי; הן המפלגות הרפובליקניות והן המפלגות הדמוקרטיות בדרך כלל ממנות את המועמדים המאמינים. לשמאל הנוצרי במדינה, המשתקף בדמויות כגון מרטין לותר קינג ג'וניור, ג'ימי קרטר וויליאם ג'נינגס ברייאן, יחד עם דמויות רבות בימין הנוצרי, היה תפקיד משמעותי בפוליטיקה של המדינה.

סקרים של מרכז המחקר פיו מסיקים כי על אף היותה של ארצות הברית מדינה דתית בהשוואה למדינות מערביות אחרות, שיעור האנשים המתארים את זהותם הדתית כאתאיסטית, אגנוסטית או 'שום דבר מיוחד' עולה בהדרגה, וביתר שאת בשנים האחרונות. בהקשר זה, גם הפרוטסטנטים וגם הקתולים מאבדים נתח מאוכלוסיית המאמינים שלהם.

## ראו גם
* השפעת כתבי הקודש על עיצוב הלאומיות האמריקנית
* מורמונים
* סיינטולוגיה

## קישורים חיצוניים

## הערות שוליים

קטגוריה:ארצות הברית: דת
איזה יום היה לי סמואל

"**איזה יום היה לי סמואל**" הוא שיר של להקת השמחות שיצא לאור בשנת 2001. את השיר כתב והלחין סולן הלהקה, ישראל ברייט. את העיבוד חיברו כל חברי הלהקה.

השיר נכלל באלבום השני של הלהקה "אנשים מספרים" שיצא בשנת 2001.

השיר הפך ללהיט רדום כשבשנת 2024 חזר לתודעה לאחר שהופיע באלפי סרטונים באפליקציית טיקטוק. השיר הגיע למקום ה-90 במצעד ההיטליסט של מאקו וזכה בתואר "קאמבק השנה" במצעד העברי השנתי של רשת ג'.

## רקע
סולן הלהקה ישראל ברייט שגם כתב את מרבית שיריה, אסף חומרים שונים שיצרו חברי הלהקה במהלך ההכנות להופעות והנסיעות הממושכות אליהן בכבישי ישראל. בשונה מאלבום הלהקה הראשון השמחות, כתב הפעם ברייט לבדו את כל שירי האלבום, מהם זכו להצלחה הסינגלים "השמן נהיה כריש", "פרצופים" ושיר הנושא. האלבום לא זכה להצלחה רבה כמו האלבום הראשון ולאחריו פורקה באופן לא רשמי הלהקה.

## תוכן השיר
הפזמון הוא שיר פופ קצבי, שעוסק ביום שמח שעבר על הדובר בשיר, ובנוי בצורה מחורזת. הדובר מציין שהיה לו "לא יום רגיל, יום עם תרגיל" ו-"לא יום עמוס, יום על הסוס" לאחר שזוגתו הודיעה לו כי השיר החדש שחיבר נכנס לפלייליסט בתחנות הרדיו.

ישראל ברייט סיפר בריאיון בהסכת "1:1" מבית תאגיד השידור "כאן", שהפנייה "סמואל" מכוונת לנגן הדרבוקה של ההרכב, סמי ברדה, שכינוי החיבה שלו בפי ישראל ברייט היה "סמואל".

## אזכורים בתרבות
בתחילת 2024 השיר "איזה יום היה לי סמואל" חזר לתודעה בישראל דרך אפליקציית טיקטוק.

השיר הושמע במסיבת הנובה ב-7 באוקטובר 2023 כמחווה לאחד ממשתתפי המסיבה, עומר ונקרט, שנהג להשמיע את השיר במסיבות שארגן ובעקבותיו הועלו סרטונים רבים מהמסיבה לרשתות חברתיות. לאחר שנודע כי ונקרט נחטף, זכו הסרטונים לחשיפה מוגברת והשיר הפך לסאונד פופולרי. חטופים שחזרו מהשבי סיפרו שונקרט שר להם את השיר בשבי לשיפור מצב הרוח. לאפליקציה הועלו למעלה מ-1,500 סרטונים בחודשים שלאחר המסיבה שזכו לחשיפה של מאות אלפי צפיות.

## קרדיטים
*מילים, לחן, שירה, פסנתר: ישראל ברייט
*בס, קולות: צחי הר נבו
*דרבוקה: סמי ברדה
*תופים: אלעד כהן בונן
*אקורדיון: ויטלי פודולסקי
*כינור: סניה קרויטור
*הפקה מוזיקלית: עובד אפרת
*ניהול אמנותי: יהודה עדר
*עיבוד: השמחות (ברייט, בדרה, פודולסקי, כהן-בונן, הר נבו)
*טכנאי הקלטה: ראובן שפירא
*הוקלט באולפני "זזה"
*מסטרינג: טלי כץ
*עיצוב וצילום: רונן ללנה

## קישורים חיצוניים

*
*
* איזה יום היה לי סמואל באתר הספרייה הלאומית
*

## הערות שוליים

קטגוריה:שירים בעברית
קטגוריה:שירי השמחות
A Tout le Monde

"**A Tout le Monde**" הוא שיר של להקת ההבי מטאל האמריקאית מגאדת', שהופיע באלבום האולפן שלהם Youthanasia משנת 1994. השיר יצא לאור כסינגל בפברואר 1995 דרך חברת התקליטים קפיטול רקורדס. מאוחר יותר השיר הופץ מחדש תחת השם "**À Tout le Monde (Set Me Free)**", בהשתתפות כריסטינה סקביה מלהקת לקונה קויל, באלבום האולפן של מגאדת' משנת 2007, United Abominations. הפזמון של השיר, "à tout le monde, à tous mes amis, je vous aime, je dois partir" (בצרפתית: "לכולם, לכל החברים שלי, אני אוהב אתכם, אני חייב ללכת"), עורר מחלוקת לאחר האשמות כי הוא תומך בהתאבדות.

## מילים ולחן
הקליפ לשיר "A Tout le Monde" נאסר להקרנה על ידי MTV, שטענו כי הוא תומך בהתאבדות. עם זאת, בריאיון שנערך בסביבות 1994, סולן להקת מגאדת', דייב מאסטיין, הצהיר:זה לא שיר התאבדות. מה זה, זה, אתה, זה כשלאנשים יש אדם אהוב שמת והם מסתיימים בנימה רעה, אתה יודע, הם רוצים שהם יוכלו להגיד להם משהו. אז זו הזדמנות לנפטר להגיד משהו לפני שהוא הולך. וזה היה הרושם שלי ממה שהייתי רוצה לומר לאנשים, אם הייתי אומר, 3 שניות לעשות זאת בחיים לפני מותי הייתי אומר לכל העולם, לכל החברים שלי, אני אוהב את כולכם, ועכשיו אני חייב ללכת. אלה המילים האחרונות שאי פעם אדבר, והן ישחררו אותי. אני לא צריך להגיד שאני מצטער, אני לא צריך להגיד שאני הולך להתגעגע אליך, או שאני אחכה לך. אתם יודעים, אני רק אגיד שאהבתי את כולכם, טובים, רעים, אדישים, אהבתי את כולכם.

## משתתפים
**גרסת [[Youthanasia]]:**
* דייב מאסטיין - שירה, גיטרת קצב
* מרטי פרידמן - גיטרה מובילה
* דייוויד אלפסון - גיטרה בס
* ניק מנזה - תופים, כלי הקשה

**גרסת [[United Abominations]]:**
* דייב מאסטיין - שירה, גיטרת קצב
* גלן דרובר - גיטרה מובילה
* ג'יימס לומנזו - גיטרה בס
* שון דרובר - תופים, כלי הקשה
* כריסטינה סקביה - שירה אורחת

## קישורים חיצוניים

## הערות שוליים

קטגוריה:שירי 1994
קטגוריה:סינגלים מ-1995
קטגוריה:סינגלים מ-2007
קטגוריה:שירים באנגלית
קטגוריה:שירי מגאדת'
קטגוריה:שירים מרובי שפות
קטגוריה:שירים על מוות
קטגוריה:בלדות משנות ה-1990
קטגוריה:בלדות משנות ה-2000
קטגוריה:סינגלים בהוצאת קפיטול רקורדס
יצחק יעקב פוקס

הרב **יצחק יעקב פוקס** הוא רב, פוסק הלכה ומחבר ספרים.

## תולדות חייו
נולד בירושלים לרב שלמה ולרבקה. למד בישיבת קול תורה אצל רבו הרב שלמה זלמן אוירבך. למד גם בישיבת חברון כנסת ישראל ובכולל נווה יהושע וכולל אור ההלכה אצל הרב אליהו קולדיצקי. נישא לרעייתו אסתר בת הרב יהודה צבי גליק.

שיטת הפסיקה שלו היא ליקוט של דברי הפוסקים ובראשם של רבי שלמה זלמן אוירבך, הרב יוסף שלום אלישיב והרב שמואל הלוי ואזנר וכן מספרי שו"ת של אחרוני זמננו. במקרה של מחלוקת הוא בדרך כלל ממליץ להחמיר אך מציין גם את הדעות המקילות. המחבר אינו מצטט פוסקים מרבני הציונות הדתית.

הסכמות לספריו קיבל מרבותיו הרב שלמה זלמן אוירבך, הרב שמואל הלוי ואזנר, הרב יוסף שלום אלישיב ומהרבנים הרב יצחק יעקב וייס (גאב"ד העדה החרדית), הרב בן ציון אבא שאול, הרב חיים פנחס שיינברג והרב משה הלברשטם.

## ספריו
* **התפילה בציבור** - דיני והלכות תפילה בציבור (ה'תשל"ח)
* **תפילה כהלכתה** - אוסף דינים והנהגות בענייני התפילות השונות לימות החול ולזמנים ומועדים שונים. כולל פירוט ההלכות והמנהגים לעדות ישראל השונות. (ה'תשמ"ט)
* **הליכות בת ישראל** - אוסף דינים והנהגות בענייני הליכות בת ישראל השונות כגון, חיובים הלכתיים שונים, ענייני צניעות, מצוות חינוך, שבת, והפרשת חלה.
* **הכשרות** - אוסף דינים והנהגות בענייני כשרות המטבח, הכלים והמאכלים. הספר מתייחס גם למצוות התלויות בארץ ולדיני השמיטה. (ה'תשס"ב)
* **הליכות בין אדם לחברו** - דינים והנהגות בענייני המצוות והחיובים שבין אדם לחברו.
* **הליכות תינוקות וקטנים**
* **כדת משה וישראל** - הליכות והנהגות שידוכים ונישואים (ה'תשפ"ד).

## קישורים חיצוניים
* מאמריו של הרב יצחק יעקב פוקס לקריאה באתר דרשו

## הערות שוליים

קטגוריה:מחברי ספרי הלכה
קטגוריה:רבנים חרדים ישראלים
קטגוריה:בוגרי ישיבת חברון כנסת ישראל
קטגוריה:בוגרי ישיבת קול תורה
קטגוריה:ירושלים: רבנים
מנזר סנטה מריה לה ריאל דה לאס הולגאס

**מנזר סנטה מריה לה ריאל דה לאס הולגאס** (בספרדית: **Monasterio de Santa María la Real de Las Huelgas**) הוא מנזר ציסטרציאני הממוקם כ-1.5 ק"מ מערבית לעיר בורגוס בספרד. מבחינה היסטורית היה המנזר מקום חתונות רבות של משפחות מלוכה, הן זרות והן ספרדיות, כולל זו של אדוארד הראשון, מלך אנגליה לעתיד ואלינור מקסטיליה בשנת 1254. מגדל השמירה של המנזר הוא גם מקום הולדתו של פדרו הראשון, מלך קסטיליה.

## קישורים חיצוניים
* 

## הערות שוליים

קטגוריה:אירופה: מנזרים נוצריים
קטגוריה:ספרד: מבני דת
יובב בן זרח

**יובב בן זרח** היה, לפי המקרא, מלך אדום השני. מלך על אדום אחרי בלע בן בעור ולפני חשם מארץ התימני. עיר מושבו הייתה בצרה.
ממוזער|בצרה, עירו של יובב
יובב בן זרח מופיע בשני מקומות בלבד בתנ"ך: בפרשת שמונת מלכי אדום בפרק לו בבראשית, ובפרשייה המקבילה בדברי הימים (פרק א). שני האזכורים זהים במדויק אלו לאלו 

## במדרש
במדרש שכל טוב מהמאה ה-12 מסופר על יובב:

בספר הישר מסופר על מלכותו של יובב:

## בקבלה
בקבלה היהודית תופסת פרשת שמונת מלכי אדום מקום חשוב, ולכן הוצעו מספר הצעות למה שהוא מסמל.

בספר עץ חיים מזוהה יובב עם ספירת החסד: .

בספר מגיד מישרים נכתב על יובב 

## זיהוי עם איוב
[ממוזער|איוב, שלפי הספרות החיצונית מזוהה עם יובב. הציור [איוב (לאון בונה)|'''איוב''' צויר על ידי לאון בונה|217x217 פיקסלים]]
קיימת מסורת דרשנית המזהה את יובב בן זרח עם איוב. 

בתוספת המופיעה בסוף תרגום השבעים לספר איוב נכתב ש־Ἰὼβ (Iōb, איוב) נקרא בעבר Ἰωβάβ (Iōbab, יובב) ואביו נקרא Ζαρὲ (Zare, כלומר זרח).

לפי הספר החיצוני דברי איוב, שלפי אברהם כהנא נכתב בין המאה הראשונה לפני הספירה למאה הראשונה לספירה, אדם בשם יובב מזרע עשו מזוהה בתור איוב.

אברהם אבן עזרא דוחה את הזיהוי של יובב כאיוב בפירושו לפרשת שמונת מלכי אדום בבראשית , וגם בפירושו לפסוק הראשון של ספר איוב .

## קישורים חיצוניים
* 
* 
* 
* "ספר דברי איוב", בתוך: אברהם כהנא, **הספרים החיצוניים לתורה נביאים כתובים, ושאר הספרים החיצוניים**, תל אביב 1956
* 

## הערות שוליים

קטגוריה:אדום
קטגוריה:מלכים בתנ"ך
קטגוריה:איוב
קטגוריה:אישים בספר בראשית
קטגוריה:אישים בספר דברי הימים
צ'ארלי דוב קטן

**צ'ארלי דוב קטן** (באנגלית: **Little Charley Bear**) היא סדרת טלוויזיה בריטית לילדים בהנפשה ממוחשבת שנוצרה על ידי דניאל פיקרינג בקריינות ג'יימס קורדן. פרק הבכורה של הסדרה שודר ב-CBeebies בשנת 2011. בישראל היא שודרה באותה שנה בערוץ לולי בדיבוב עברי, בו שיר הפתיחה של הסדרה בוצע על ידי אלי לולאי.

## עלילה
צ'ארלי הוא דוב צעצוע אפור שאוהב לדמיין, בכל פרק הוא וחבריו יוצאים להרתפקאות במקומות שיש עליהם סגנונות של תוכניות טלוויזיה כגוןː המערב הפרוע, הממלכה, הקוטב הצפוני והג'ונגל ולומדים על דברים רבים.

## דמויות
כל הדמויות בתוכנית הם בובות וצעצועים עם טכניקת הנפשה ממוחשבת.
* **צ'ארלי** (**Charley**)ː בובת דוב אפור, הדמות המרכזית בסדרה, אוהב לדמיין.
* **קרלי** (**Frozo**)ː צעצוע אמבטיה פינגווין שחור, מופיע בפרקים הקשורים לחורף, קרח ושלג.
* **בלרינה** (**Bellarina**)ː בובת בלרינה ורודה, אוהבת לרקוד.
* **ארנבון** (**Nibblit**)ː בובת ארנב כחול, אוהב לקפוץ.
* **בובי** (**Midge**)ː בובת דוב אפור, דומה בצורתו החיצונית לצ'ארלי רק יותר קטן.
* **נצנץ** (**Rivet**)ː צעצוע עשוי מתכת רובוט אפור.
* **קרמל** (**Caramel**)ː מיניאטורת פרה לבנה, זוהי הדמות היחידה העומדת על ארבע רגליים.

## דיבוב
הדיבוב העברי הופק על ידי ענבר שטגר עזרא ובוים על ידי אורלי קטן.

**הערה**ː אין לדמויות מדבבים, וקולם הוא אותו הקול מהדיבוב האנגלי. המספר הוא הדמות המדובבת היחידה.

## קישורים חיצוניים

* 

קטגוריה:סדרות טלוויזיה בריטיות לילדים
קטגוריה:סדרות הנפשה ממוחשבת
קטגוריה:סדרות טלוויזיה בריטיות שעלו לשידור בשנות ה-2010
קטגוריה:ערוץ לולי: סדרות
קטגוריה:ערוץ הופ!: תוכניות רכש
קטגוריה:סדרות CBeebies
קטגוריה:סדרות הנפשה בריטיות
פנחס ביליצר

רבי **פנחס ביליצר** (בכתיב שנהג בזמנו: **בילליטצער**; נפטר בא' באלול ה'תרע"ג, 1913) היה רב הונגרי, מרא דאתרא ואב בית דין בסרנץ'.

## תולדות חייו
נולד בשנת ה'תר"כ בסרנץ' לרבי עמרם ישי ולשפרה, בתו של שמעון היימן מאונגוואר.

מגיל 5 עד גיל 18 למד אצל סבו רבי יצחק אייזיק הלוי ביליצר ולאחר מכן נסע ללמוד בישיבת אונגוור אצל רבי חיים צבי מנהיימר (מחבר ספר 'עין הבדולח' ותלמיד החתם סופר) ומהרב שלמה גאנצפריד (מחבר ספר קיצור שולחן ערוך).

בשנת ה'תר"מ נישא לרחל לאה, בתו של לוי יצחק אסטרייכר ממונקטש. להם נולדו חמישה בנים וארבע בנות. לאחר פטירת אביו בשנת ה'תרמ"ט מילא את מקומו ברבנות סרנץ'.

נפטר א' אלול, ה'תרע"ג בהיותו בגיל 53 בסרנץ'. חתנו רבי מנחם פולק מילא את מקומו ברבנות סרנץ'.

## משפחתו
* בנו, רבי יהונתן בנימין, (חתנו של רבי יהודה קרויס אב"ד לקנבך).
* בנו, רבי ברוך אב"ד בניו יורק (חתנו של רבי דוד דאנאטה מירושלים).
* בנו, רבי יצחק אייזיק, (חתנו של רבי עזריאל מענצער מטעמעשוואר).
* בנו, רבי אפרים, דומ"ץ בעטלאהן, (חתנו של רבי יהודה ל"ש אב"ד ק"ק עטלהאן).
* בנו, רבי עמרם ישי.
* ביתו אסתר - חתנו, הרב אשר אנשיל יהודה מילר, אב בית דין ק"ק פעטראזשעני מחבר ספר **שמן אשר**.
* בתו, יהודית - חתנו וממלא מקומו ברבנות סרנץ' ר' מנחם סג"ל פאללאק, אב"ד סרנץ' ובסוף ימיו בניו יורק, מחבר ספר 'חלק לוי'.
* בתו, חיה נישאה לבית משפחת פנדריך.
* בתו, מרים נישאה לבית משפחת 'שיק'.
* אחותו, עמליה מלכה, אמו של רב דוקטור שמואל למברגר.

## תורתו
לאחר פטירתו נדפסו דבר תורתו בידי חתנו, רבי אשר אנשיל מילר בספר **גבעת פנחס**. בספר מופיעות דרשות על התנ"ך ופרשת השבוע וחידושי הלכה וש"ס. בראש הספר הוסיף רבי אשר אנשיל את תולדות חייו של חמיו. בראשית הספר מופיעים גם מכתבי בני המחבר לרגל הוצאת הספר ובהם הערות תורניות על הנכתב בו.

חידושי תורה רבים ממנו נדפסו גם בכתבי עת ובקבצים התורניים.

## קישורים חיצוניים
* 

## הערות שוליים

קטגוריה:רבנים הונגרים
קטגוריה:הונגרים שנפטרו ב-1913
סטיב בלום

**סטיב בלום** (באנגלית: **Steve Blum**; נולד ב-29 באפריל 1960) הוא שחקן ומדבב אמריקאי-יהודי.

## ביוגרפיה
בלום נולד באפריל 1960, למשפחה יהודית בסנטה מוניקה, קליפורניה. בילדותו סבל מעודף משקל. כשהיה בן 12, עבד בלום בחנות הספרים של סבו בהוליווד, שם היה ממיין ומקטלג כותרים.

הוא החל לעבוד בחברה Empire International Pictures בחדר הדואר עקב הקול העמוק שלו. הוא החל לדבב במשרה מלאה אף שהוצע לו גם להיות מנהל שיווק.

הוא החל לדבב במספר סדרות ביניהם מ:קאובוי ביבופ, מלחמת הכוכבים: המורדים, סמוראי צ'מפלו, נארוטו ואת דמותו של וולברין במספר הפקות של מארוול.

ב-5 ביוני 2012 הוענק לו שיא גינס על היותו המדבב הפורה ביותר במשחקי ווידאו, עם 261 הופעות לזכותו, נכון ל-10 במאי 2012.

## חיים אישיים
בלום נשוי למדבבת מרי אליזבת מקגלין משנת 2017 ויש לו שלושה בנים מזוגיות קודמת.

## פילמוגרפיה
### קולנוע

### טלוויזיה

## קישורים חיצוניים
* 

קטגוריה:אמריקאים ילידי קליפורניה
קטגוריה:שחקני קולנוע וטלוויזיה יהודים אמריקאים
קטגוריה:מדבבים יהודים אמריקאים
קטגוריה:אמריקאים שנולדו ב-1960
עבדוליי סיסה

**עבדוליי סיסה** (בצרפתית: **Abdoulaye Cissé**; נולד ב-13 בפברואר 1996 בקונאקרי שבגינאה) הוא כדורגלן גינאי המשחק בעמדת הקשר האחורי בקבוצת נובי פאזאר מליגת העל הסרבית ובנבחרת גינאה.

## קריירת מועדונים
סיסה החל את הקריירה המקצוענית שלו בקבוצת פלו סטאר מליגת העל הגינאית. בשנת 2014 חתם באנז'ה מליגת המשנה הצרפתית, והחל לשחק בקבוצת המילואים של המועדון. בהמשך שיחק בקבוצות מרטיג ושילטיגיים במסגרת הליגות הנמוכות בצרפת.

ב-3 באוגוסט 2020 חתם סיסה בנובי פאזאר מליגת העל הסרבית. הוא ערך 30 הופעות ליגה במדי המועדון, בהן הבקיע ששה שערים. לאחר מכן שיחק בקוג'אליספור, מנמנספור וטוזלספור במסגרת ליגת המשנה הטורקית. ב-26 ביולי 2023 חזר לנובי פאזאר, וערך 30 הופעות ליגה נוספות במועדון במהלך עונת , בהן הבקיע שער אחד.

ב-28 במאי 2024 חתם סיסה בהפועל חדרה מליגת העל הישראלית.

בינואר 2025 שוחרר מחדרה וחזר לנובי פאזאר.

## קריירה בינלאומית
ב-28 ביולי 2013 ערך סיסה את הופעת הבכורה שלו בנבחרת גינאה, בניצחון 1-0 על נבחרת מאלי במסגרת מוקדמות אליפות האומות האפריקאיות 2014.

הוא היה חלק מסגל הנבחרת לטורניר גביע אפריקה לאומות 2015, וערך שלוש הופעות בטורניר.

ב-6 ביוני 2015 הבקיע את שער הבכורה שלו בנבחרת, בהפסד 2-1 לנבחרת צ'אד במשחק ידידות.

## קישורים חיצוניים

## הערות שוליים

קטגוריה:כדורגלנים גינאים
קטגוריה:קשרי כדורגל גינאים
קטגוריה:כדורגלני אנז'ה
קטגוריה:כדורגלני מרטיג
קטגוריה:כדורגלני קוג'אליספור
קטגוריה:כדורגלני טוזלספור
קטגוריה:כדורגלני הפועל חדרה
קטגוריה:כדורגלנים זרים בישראל
קטגוריה:כדורגלני נבחרת גינאה
קטגוריה:כדורגלני גביע אפריקה לאומות 2015
קטגוריה:גינאים שנולדו ב-1996
אגום השני

**אגום השני** (גם: **אגום קקרימה**) היה השליט ה-8 או ה-9 ברשימת המלכים הכשית, הוא עלה לשלטון לאחר ששמשו-דיתנה הודח ובבל הובסה בידי המלך החיתי מורסיליס הראשון בשנת 1595 לפנה"ס (לפי הכרונולוגיה האמצעית). הוא הקים את השושלת הכשית ששלטה בבבל עד 1155 לפנה"ס (השושלת הבבלית השלישית).

## כתובת אגום קקרימה
המידע שקיים לגבי אגום השני מגיע דרך כתובת אגום-קקרים, טקסט אכדי שנכתב בכתב היתדות הנאו-אשורי, אך בשורות קצרות מאוד ובחיקוי של סגנון עתיק יותר. הכתובת נמצאה בשני עותקים שונים, ומתארת את החזרת הפסל של מרדוך, שנגנב על ידי החתים במהלך כיבוש בבל, והצבתו במקדש אסגילה ששופץ. בכתובת, אגום מציג את עצמו כשליט הלגיטימי וה"רועה" האכפתי של הכשים ושל האכדים כאחד. הוא טוען לשליטה על פדן ואלמן וגם על הגותים, "עם טיפש" – קבוצות הממוקמות באזורים שונים של הרי זגרוס.

הכתובת פותחת בהקדמה, בשם המלך, אילן יוחסין, כינויים וכן הלאה. היא מדגישה את היותו צאצא של אבי (רטאש) "הגיבור העז". הכתובת מפרטת באריכות על שובם של מרדוך ובת זוגו סרפניטו, מפרטת את תרומותיו הנדיבות הרבות של אגום למקדש, ומתארת את טיהור הבית עצמו על ידי קסם נחשים ובניית שדים מגנים לפתח הדלת.

מקורו הכתובת לא ברור. היא נמצאה על שני לוחות, אחד מהם מכסה 8 עמודים ויותר מ-350 שורות, וכולל פרטים אזוטריים רבים הנוגעים למקדש ולטקסיו. האחד נמצא בספריית אשורבניפל, ומתיימר להיות עותק של כתובת שנעשתה בעת העתיקה; ואילו השני נמצא במקום אחר בקויוונג'יק, נינוה העתיקה. יש שמפקפקים במקוריותו וטוענים שזהו מאמר תעמולה בדוי ומאוחר יותר לפולחן מרדוך, המדגיש פטורים מסוימים ממס שניתנו לשיקום הפסלים. כתוֹבות מלכותיות מהתקופה הכשית כתוּבות בדרך כלל בשומרית. אלה הסבורים שהוא אותנטי מצביעים על האיקונוגרפיה של השדים המתוארים על דלת הצ'לה , המייצגים את אויביו המובסים של מרדוך, האלים של ערים שנכבשו על ידי בבל, כמו אשנונה, דבר שמתאים לתאולוגיה הבבלית התיכונה.

קטגוריה:מלכי בבל
בוריס יופה (פיזיקאי)

**בוריס יופה**  (ברוסית: **Борис Лазаревич Иоффе**; ( 6 ביולי 1926, מוסקבה - 18 ביוני 2022, מוסקבה) היה פיזיקאי סובייטי ממוצא יהודי. הוא התמחה בפיזיקה גרעינית.  

## קורות חיים
בוריס יופה נולד בשנת 1926 במוסקבה למשפחה יהודית. אביו היה רופא. 

בשנת 1949 יופה סיים לימודי פיזיקה באוניברסיטת מוסקבה. החל משנת 1947 הוא למד אצל לב לנדאו.

בשנת 1950 יופה החל לעבוד במכון לפיזיקה של אקדמיה של ברית המועצות למדעים. הוא היה פעיל בפרויקט בניית פצצה גרעינית סובייטית.

בשנת 1954 יופה סיים עבודת תואר שלישי ובשנת 1960 פוסט-דוקטורט. בשנת 1977 הוא קיבל תואר פרופסור במכון בו עבד.

בשנת 1990 הוא נבחר כחבר בהתכתבות של האקדמיה למדעים של ברית המועצות. בשנים 2011 ו-2016 הוא היה מועמד למעמד "חבר" אך לא נבחר.

יופה פעל בתחום פיזיקת חלקיקים, פיזיקה של אנרגיות גבוהות ותאוריה לבניית כורים גרעינים. בשנת 1956 בשיתוף עם לב אוקון הוא פרסם מאמר על התנהגות חלקיקים. יופה ביצע חישובים לבדיקת תפקוד של מספר כורים גרעיניים שהותקנו בתחנות כוח. הוא כתב מספר מאמרים ביחד עם איסאק פומרנצ'וק.

על פעילותו הוענקו לו פעמיים עיטור אות הכבוד. בשנת 2007 הוא קיבל פרס על שם תאם ובשנת 2009 פרס על שם פומרנצ'וק.

יופה היה חובב טיפוס הרים. הוא עלה על מספר רב של פסגות בגובה מעל ל-6,000 מ'. יופה כתב מאמר מפורט על היסטוריית פיתוח פצצה גרעינית בברית המועצות.

## קישורים חיצוניים
* ביוגרפיה 
* ביוגרפיה 

קטגוריה:מדענים יהודים סובייטים
קטגוריה:פיזיקאים יהודים
קטגוריה:מעוטרי עיטור אות הכבוד
קטגוריה:יהודים חברי האקדמיה הרוסית למדעים
קטגוריה:יהודים חברי האקדמיה למדעים של ברית המועצות
קטגוריה:סובייטים שנולדו ב-1926
קטגוריה:נפטרים ב-2022
לב אוקון

**לב אוקון** (ברוסית: **Лев Борисович Окунь**;7 ביולי 1929 - 23 בנובמבר 2015, מוסקבה) היה פיזיקאי יהודי סובייטי - רוסי, מומחה בפיזיקה גרעינית.

## קורות חיים
לב אוקון נולד בעיירה סוחיניצ'י שבמחוז קלוגה, כיום ברוסיה, למשפחה יהודית.

בשנת 1953 סיים לימודי פיזיקה ב והחל לעבוד במכון לפיזיקה של האקדמיה הסובייטית למדעים. בשנת 1956 סיים תואר שלישי ובשנת 1961 פוסט-דוקטורט. ב-1977 קיבל תואר פרופסור במכון בו עבד.

אוקון לימד במכון לפיזיקה וטכנולוגיה של מוסקבה וכיהן בו כפרופסור החל משנת 1967.

בשנת 1990 נבחר כחבר באקדמיה למדעים של ברית המועצות וכעבור 23 שנים, ב-2013 עזב אותה במחאה על שינויים שהיו צפויים אותה עת, בתפקודה.

אוקון פעל בתחום פיזיקת חלקיקים. בשנת 1953 הוא פרסם את עבודתו הראשונה שבוצעה בהדרכת ארקדי מגדל. בשנת 1956 הוא פרסם עבודה על קווארקים ביחד עם יעקב זלדוביץ'. בשנת 1962 בכנס של CERN הוא לראשונה השתמש במונח הדרון.

על פעילותו הוענק לאוקון עיטור אות הכבוד. בשנת 1988 הוא קיבל "מדליית מאטאוצ'י" של האקדמיה האיטלקית. בשנת 2002 הוא קיבל מדליית זהב של לנדאו ובשנת 2008 פרס על שם פומרנצ'וק.

אוקון כתב ספר מדע פופולרי על חלקיקים.

## קישורים חיצוניים
* ביוגרפיה 
* ביוגרפיה 

קטגוריה:מדענים יהודים סובייטים
קטגוריה:פיזיקאים יהודים רוסים
קטגוריה:פיזיקאים סובייטים
קטגוריה:מעוטרי עיטור אות הכבוד
קטגוריה:יהודים חברי האקדמיה למדעים של ברית המועצות
קטגוריה:חברי האקדמיה אירופיאה
קטגוריה:סובייטים שנולדו ב-1929
קטגוריה:רוסים שנפטרו ב-2015
משה פרלמן (מזרחן)

**משה פרלמן** (באנגלית: **Moshe Perlmann**; 1905–2001) היה פרופסור יהודי-אמריקאי לערבית ומזרחן, שתרגם, ערך וחקר חיבורים מהעולם המוסלמי.

## חייו
נולד באודסה ב-1905 ובשנת 1924 גורש מרוסיה בשל פעילות סוציאליסטית, ועלה לארץ ישראל. ב-1940 היגר לארצות הברית, שם נשא את אשתו אידה ברנר. נפטר ב-7 בספטמבר 2001.

## קריירה
בשנים 1924–1937 למד ערבית באוניברסיטה העברית בירושלים, ולאחר מכן באוניברסיטת לונדון, שם קיבל תואר דוקטור להיסטוריה אסלאמית. ב-1961 מונה לפרופסור לערבית באוניברסיטת קליפורניה בלוס אנג'לס.

## יצירתו
תחום העניין העיקרי שלו היה פולמוס אסלאמי-יהודי-נוצרי, והוא תרם למחקר מהדורות ביקורתיות ותרגומים של שלושה טקסטים ערביים משמעותיים. הראשון שבהם הוא "אפחאם אל-יהוד" (=השתקת היהודים) של היהודי שהתאסלם מהמאה ה-12, סמואל אל-מוגרבי. השני הוא החיבור על שלוש הדתות האברהמיות, מאת הפילוסוף היהודי מהמאה ה-13, אבן כמונה. הטקסט השלישי הוא חיבור הלכתי של אחמד אל-דמנהורי, איש דת אסלאמי מהמאה ה-18, שטען על פי מקורות אסלאמיים כי יש להרוס את כל הכנסיות הנוצריות של קהיר.

פרלמן תרגם גם את הכרך הרביעי בהיסטוריה של אל-טברי, "הממלכות העתיקות", ופרסם שורת מאמרים וסקירות בתחומי ערבית, אסלאם ומדעי היהדות. מספר ממאמריו עוסקים גם בספרות תקופתית רוסית-יהודית.

כמה ממכתביו שמורים בספרייה הלאומית בירושלים.

## קישורים חיצוניים
* רשימת מאמרים של משה פרלמן, באתר הספרייה הלאומית

## הערות שוליים

קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת לונדון
קטגוריה:חוקרי אסלאם יהודים
קטגוריה:חוקרי דתות
קטגוריה:יהודים אוקראינים
קטגוריה:אנשי העלייה השלישית
קטגוריה:מהגרים מארץ-ישראל לארצות הברית
קטגוריה:מזרחנים אמריקאים
קטגוריה:מזרחנים יהודים
קטגוריה:מתרגמים אמריקאים
קטגוריה:אמריקאים שנולדו ב-1905
קטגוריה:אמריקאים שנפטרו ב-2001